ג'יימי ורדי

ג'יימי ריצ'רד ורדי (באנגלית: Jamie Richard Vardy; נולד ב-11 בינואר 1987) הוא כדורגלן אנגלי המשחק בעמדת החלוץ בקבוצת לסטר סיטי. נולד בשם ג'יימי ריצ'רד גיל (Jamie Richard Gill) בשפילד שבאנגליה, אביו עזב את אמו בהיותו ילד והיא נישאה בשנית לפיליפ ורדי. כנער הורשע בתקיפה, היה נתון במעצר בית ושיחק כדורגל עם אזיקים אלקטרוניים. ב-2016 הוא נישא לרבקה (לבית ניקולסון), להם שני ילדים משותפים. לורדי עוד ילד אחד ממערכת יחסים קודמת, ולאשתו עוד שני ילדים ממערכות יחסים קודמות. ורדי שיחק בקבוצת הנערים של מועדון הכדורגל שפילד ונסדיי אך שוחרר בגיל 16. לאחר מכן שיחק בקבוצת הנוער של מועדון סטוקברידג' פארק מדרום יורקשייר. ב-2007 שיחק לראשונה בקבוצת הבוגרים של המועדון מהליגה השביעית. ביוני 2010 עבר למועדון הליפקס טאון מהליגה השביעית וסייע לו להעפיל ליגה עם 24 שערים. ב-2011 עבר למועדון פליטווד טאון מהליגה החמישית תמורת 250,000 פאונד, הוא כבש 34 שערים ב-40 משחקים. ב-2012 הועבר למועדון לסטר סיטי מהליגה השנייה תמורת 1.7 מיליון פאונד, סכום שיא בכדורגל האנגלי עבור כדורגלן מהליגות הלא מקצועניות. הוא כבש בהופעת הבכורה במשחק גביע הפוטבול ליג נגד טורקי יונייטד. סך הכל בעונתו הראשונה בלסטר סיטי כבש 4 שערים ב-26 הופעות בליגה. בעונתו השנייה כבש 16 שערים ב-37 הופעות וסייע לקבוצתו להעפיל לפרמייר ליג. בתום העונה חתם על חוזה חדש ל-4 שנים במועדון. ב-31 באוגוסט 2014 ערך את הופעת הבכורה שלו בליגה הבכירה כשנכנס כמחליף במשחק מול ארסנל. ב-21 בספטמבר כבש את שער הבכורה שלו בליגה בניצחון 3–5 על מנצ'סטר יונייטד. באותו משחק בישל שני שערים והוכשל פעמים ברחבה מה שסייע לחבריו להבקיע שני שערים נוספים בבעיטות עונשין. את העונה סיים עם 5 שערים ו-8 בישולים ב-34 משחקים בליגה. במהלך עונת 2015/2016 בפרמייר ליג הבקיע במשך 11 משחקים רצופים ושבר בכך את שיאו של רוד ואן ניסטלרוי להבקעות רצופות בפרמייר ליג. סך הכל כבש במהלך העונה 24 שערים, וסיים שני בטבלת מלך השערים לאחר הארי קיין. יחד עם לסטר זכה באליפות הפרמייר ליג לראשונה בתולדותיה. הצלחתו הביאה לזכייתו בפרס שחקן החודש בפרמייר ליג פעמיים ברציפות, באוקטובר ובנובמבר 2015, לבחירה לנבחרת העונה בפרמייר ליג ולבחירה לכדורגלן השנה בליגה האנגלית מטעם התאחדות עיתונאי הכדורגל ולכדורגלן השנה מטעם הפרמייר ליג. בפברואר 2016 האריך את חוזהו בלסטר עד 2019. בעונת 2019/2020 בפרמייר ליג סיים עם 23 שערים וזכה בתואר מלך השערים של הליגה. ורדי הוא השחקן המבוגר ביותר שזוכה בתואר זה (33) כשעקף את דידייה דרוגבה (32). גם בעונת 2020/2021 וגם בעונת 2021/2022 סבל ורדי מפציעות לא מעטות, אף על פי כן סיים כל אחת מהן עם 15 שערי ליגה. בסיום עונת 2022/2023 נשר עם הקבוצה לצ'מפיונשיפ. במאי 2015 זומן לראשונה לסגל נבחרת אנגליה. ביוני ערך את הופעת הבכורה שלו במשחק ידידות מול נבחרת אירלנד, בהמשך השנה שיחק בהרכב הנבחרת במוקדמות יורו 2016. ב-26 במרץ 2016 הבקיע את שער הבכורה שלו בנבחרת במהלך משחק ידידות מול נבחרת גרמניה, כשעלה כמחליף, השער השווה את התוצאה ל-2-2 ובסיום אנגליה ניצחה 2–3. בשלב הבתים של יורו 2016 הבקיע ורדי את שער השוויון של אנגליה בניצחון 2–1 על נבחרת ויילס. מעודכן ל-8 בספטמבר 2022 לסטר סיטי אליפות הפרמייר ליג: 2015/2016 הגביע האנגלי: 2020/2021 מגן הקהילה: 2021 כדורגלן השנה בליגה האנגלית (התאחדות עיתונאי הכדורגל): 2015/2016 כדורגלן השנה מטעם הפרמייר ליג: 2015/2016 נבחרת העונה בפרמייר ליג: 2015/2016 מלך השערים בפרמייר ליג: עונת 2019/2020 שחקן החודש בפרמייר ליג (4): אוקטובר 2015, נובמבר 2015, אפריל 2019, נובמבר 2019 שחקן העונה של לסטר סיטי: 2019/2020 מדיה וקבצים בנושא ג'יימי ורדי בוויקישיתוף ג'יימי ורדי, ברשת החברתית אקס (טוויטר) ג'יימי ורדי, ברשת החברתית אינסטגרם ג'יימי ורדי, באתר Transfermarkt ג'יימי ורדי, באתר Soccerway ג'יימי ורדי, באתר BDFutbol ג'יימי ורדי, באתר WorldFootball.net ג'יימי ורדי, באתר National Football Teams ג'יימי ורדי, באתר FootballDatabase.eu ג'יימי ורדי באתר הפרמייר ליג ג'יימי ורדי באתר לסטר סיטי עוזי דן, ג'יימי ורדי: עד לפני חמש שנים, מלך שערי הפרמייר-ליג עבד במפעל ושיחק בליגה השביעית, באתר הארץ, 10 בנובמבר 2015 סיפור בדקה: החלוץ הכי לוהט בפרמיירליג משגע את אנגליה, באתר וואלה, 1 בנובמבר 2015 שירות כלכליסט, ג'יימי ורדי שובר שיאים ומקים אקדמיות, באתר כלכליסט, 29 בנובמבר 2015 Exclusive: Jamie Vardy's former chairman reveals how assault conviction changed career, דיילי אקספרס28 בנובמבר 2015 Claudio Ranieri And Jamie Vardy Scoop Monthly Awards, אתר לסטר סיטי, 11 בדצמבר 2015 חלוץ לסטר, ג'יימי ורדי, נבחר לשחקן השנה של העיתונאים באנגליה, באתר וואלה, 2 במאי 2016 מערכת וואלה! ספורט‏, עוד תואר לרשימה: ג'יימי ורדי נבחר לשחקן העונה בפרמיירליג, באתר וואלה, 13 במאי 2016 לסטר ממשיכה להדהים, ורדי האריך את החוזה, פלגריני: "הם פייבוריטים לתואר", באתר וואלה, 6 בפברואר 2016 Team Sportstar, Jamie Vardy becomes oldest Premier League golden boot winner, Sportstar (באנגלית)